पाएं अपने शहर की ताज़ा ख़बरें और फ्री ई-पेपरडाउनलोड करें
गांव धनाना-2 में जाटू खाप 84 की पंचायत का आयोजन किया गया। पंचायत में 12 गांव धनाना, तालु, मित्ताथल, जताई, प्रेमनगर, सुखपुरा, घुसकानी, मंढाणा, कुंगड़, भैणी, पुर, बड़ेसरा, मुंढाल के प्रतिनिधियों ने भाग लिया। पंचायत की अध्यक्षता जाटू खाप 84 के प्रधान सूबेदार राजमल धनाना ने की तथा संचालन राज सिंह जताई ने किया। पंचायत में अनिल धनाना को प्रवक्ता मनोनीत किया गया।
पंचायत में रोहताश पहलवान मित्ताथल, कुलदीप सिंह धनाना, राज सिंह धनाना, रामफूल सिवाच, संदीप सिवाच, अनिल धनाना, सतपाल घुसकानी, प्रेमनगर से कैप्टन कलम सिंह, राजेश, सोमबीर, धर्मबीर कुंगड़, सतबीर घुसकानी, कर्मबीर मुंढाल आदि ने अपने विचार रखे। किसान आंदोलन को मजबूत करने पर लिए तैयारियों का जायजा लिया। कोरोना महामारी को वैज्ञानिक ढंग से समझकर इसके प्रति जागरूक रहने पर विचार रखे। कोरोना को वैज्ञानिकता पर रखकर सावधानियों के साथ अपने जीवन में अपनाना पड़ेगा।
वक्ताओं ने कहा कि कोरोना को समय रहते सरकार ने नहीं समझा जिसका खामियाजा आम जनता भुगत रही है। पंचायत में सीएम के भिवानी आगमन पर किसानों के द्वारा विरोध के लिए जाते वक्त किसानों, महिलाओं के खिलाफ जिला प्रशासन द्वारा किए गए लाठी चार्ज के प्रस्ताव पारित किया गया।
पंचायत में खाप ने सामूहिक रूप से फैसला लिया कि जिन भी पुलिस कर्मचारियों ने किसान आंदोलनकारियों व महिलाओं पर किए गए लाठी चार्ज किया उनके खिलाफ प्रशासन अपनी उचित कार्रवाई करे व दोषी कर्मचारी खाप से माफी मांगें अन्यथा 10 मई के बाद खाप 84 इसके लिए कड़े फैसले लेने पर मजबूर होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn